bokstavregning
Store norske leksikon,Realfag,Matematikk,Algebra,Kommutative algebraer og ringer
Bokstavregning er innen matematikk en del av algebraen der man regner med størrelser som betegnes med bokstaver.
I svært gamle matematiske tekster ble alle metoder fremstilt gjennom numeriske eksempler. Etter hvert som problemene ble stadig mer kompliserte, og det ble behov for å formulere generelle regler, begynte man å bruke bokstaver for å angi kjente og ukjente størrelser.Utviklingen foregikk gradvis, men den franske matematikeren François Viète (1540–1603) var en av de første til å benytte bokstavregning systematisk. René Descartes var den som innførte det prinsippet som nå er vanlig, nemlig å betegne de ukjente størrelsene med bokstaver fra slutten av alfabetet, altså x, y og z, og de kjente størrelsene med de første bokstavene, altså a, b og c. Les mer i Store norske leksikon algebra variabel